open-index/open-wikipedia-markdown huggingface dataset:
Audra Zabulionytė

**Audra Zabulionytė** (g. 1961 m. spalio 1 d. Kaune) – Lietuvos ir Rusijos filosofė.

## Biografija

Gimė 1961 m. spalio 1 d. Kaune. 1984 m. baigė biochemijos ir biofizikos mokslus Vilniaus universitete. 1992 m. baigė teatrologijos fakultetą Sankt Peterburgo teatro akademijoje. 2006 m. Sankt Peterburgo universitete tapo filosofijos mokslų daktare (disertacijos tema – *Tipas ir tipologijos metodas kultūros filosofijoje*). 2000–2003 m. dirbo Sankt Peterburgo universiteto filosofijos fakultete. Nuo 2007 m. dirba *Smolny* institute, vykdo įvairius kultūrologinius ir filosofinius tyrimus.

2011 m. Sankt Peterburgo valstybiniame universitete apgynė habilituoto daktaro disertaciją tema *Tipologinis kultūros taksonas.*

## Nuorodos

* Biografija (rus.)
* Publikacijos (rus.)
Vladimiras Simonko

**Vladimiras Simonko** (g. 1964 m. gegužės 5 d. Kaune) – Lietuvos visuomenininkas.

## Biografija
1986 m. baigė garso režisūrą kino filmų institute (Leningradas). 1986–1994 m. dirbo Lietuvos kino studijoje, buvo Lietuvos kinematografininkų sąjungos nariu.

1993 m. dekriminalizavus homoseksualius santykius buvo vienas Lietuvos gėjų lygos steigėjų, tapo pirmuoju pirmininku.

Baltic Pride (2010, 2013, 2016, 2019, 2022, 2024 m.) iniciatorius ir organizatorius.

## Šaltiniai

## Nuorodos
* Susiję straipsniai www.delfi.lt
Valdas Navasaitis

**Valdas Navasaitis** (g. 1960 m. sausio 1 d. Kaune) – Lietuvos kino režisierius.

## Biografija

Gimė 1960 m. sausio 1 d. Kaune. 1982 m. baigė Lietuvos Žemės Ūkio universiteto Miškų ūkio fakultetą. Doktorantūrą studijavo Lietuvos Ekologijos institute ir Sankt Peterburgo Zoologijos institute. 1993 m. baigė Sąjunginio Valstybinio Kinematografijos instituto Maskvoje (VGIK) kino režisūros fakultetą. 1984–1986 metais dirbo kino studijoje „Banga” kino režisieriumi ir scenaristu, 1991–1997 m. – kartu su Šarūnu Bartu kino studijoje „Kinema”. Nuo 1999 metų rugpjūčio – „Vaizdo ir garso studijos” („VG Studio“) direktorius, režisierius, scenaristas ir prodiuseris.

## Filmografija

* Perpetuum mobile (2008)
* Dia-Eared (2000)
* Courtyard (1999)
* Spring (1997)
* Autumn Snow (1992)
* Tofolarija (1985)

## Nuorodos

* Interviu 
* Biografija
Kutenėjaus nacionalinis parkas

**Kutenėjaus nacionalinis parkas** () – saugoma gamtos teritorija pietvakarių Kanadoje, Britų Kolumbijos rytuose, Uoliniuose kalnuose. Plotas 1406 km². Nacionalinis parkas įkurtas 1920 m., o nuo 1985 m. drauge su kitais Kanados Uolinių kalnų nacionaliniais parkais yra UNESCO pasaulio paveldo objektas.

Rytuose ribojasi su Banfo, šiaurėje – su Joho nacionaliniais parkais. Parko paviršius įvairuoja nuo 918 iki 3424 m aukščio (Deltaformo k.). Būdingi ledynai, sniegynai, kanjonai (žymiausias – Marblio), slėniai. Parko teritorija teka Kutenėjaus, Vermiliono, Simpsono upės, telkšo kalnų ežerų (žymiausias – Flojaus), trykšta karštosios versmės (Radium Hot Springso, Redval Folto), krenta Numos krioklys. Kalnų šlaituose iki 2000 m aukščio auga miškai, aukščiau – kalnų pievos, uolynai, sniegynai.

Kutenėjaus nacionaliniame parke sutinkami vilkai, grizliai, juodieji lokiai, erniai, lūšys, pumos, snieginiai ožiai, snieginiai avinai, briedžiai, juodauodegiai ir baltauodegiai elniai, šiauriniai elniai, vapičiai. Suskaičiuojama ~280 paukščių rūšių (tetervinai, kėkštai, kilnieji ereliai ir kt.), gyvena Amerikos smėliniai smaugliukai.


Marble Canyon - Kootenay National Park 1.JPG|Marmuro kanjonas
Canada - BC - 05 - dusting of snow at Vermillion pass in Kootenay National Park (4035523134).jpg|Vermiliono perėja
Canada Sheep - Kootenay.JPG|Kalnų avinai
Numa Falls Upstream.jpg|Numos krioklys


## Šaltiniai
Sundarbanai

**Sundarbanai** () – pakrantės žemumų plotai Bengalijoje (Bangladeše ir Indijos valstijoje Vakarų Bengalijoje), išsidriekę šalia Bengalijos įlankos. Tai didžiausias ištisų mangrovių plotas visame pasaulyje, užimantis ~10 000 km² plotą. Sundarbanai susidarę Gangos–Brahmaputros deltoje, išraižyti daugybės protakų, sudaryti iš daugybės salų, nuolat keičiančių savo pavidalą. Jūros potvynių metu Sundarbanų plotas sumažėja dėl pakilusio vandens. Sundarbanai nuo 1997 m. įtraukti į UNESCO pasaulio paveldo sąrašą (Sundarbanų nacionalinis parkas Indijoje ir 3 rezervatai Bangladeše).

Šiaurinę lygumos dalį sudaro pelkėti, užliejami drėgnieji tropikų miškai, kur auga avicenijos, soneratijos, gelsvieji pandanai, ybiškės, paprastosios nipos ir kt. Pietinę dalį užima mangrovių sąžalynai, kur auga *Heritiera formes* kulangai, avicenijos, ksilokarpai, plikašakniai dumblameldžiai, ragūniai, rizoforos.

Kraštas pasižymi gyvūnijos gausa: čia išlikę bengaliniai tigrai (~270), kurie dažnai puldinėja vietinius gyventojus; taip pat sutinkamos viverinės katės, makakos, šernai, mangustai, nendrinės katės, skraidančiosios lapės (šikšnosparniai), skujuočiai, aksiai, briaunagalviai krokodilai, pelkiniai krokodilai, gavialai, vandeniniai varanai, ganginiai delfinai, įvairūs rykliai, yra ~170 paukščių rūšių.

Pavadinimas Sundarbanai kildinamas nuo labai būdingo *Heritiera formes* medžio, vadinamu „sundari“. Tačiau pavadinimas gali reikšti tiesiog „gražus miškas“. Šiose pelkynėse gyvena ~4 mln. žmonių, besiverčiančių miškų kirtimu, žvejyba, bitininkyste. Vietiniai Sundarbanų gyventojai garbina Bonbibi ir Čand Sadagar dievybes, saugančias nuo pavojingų džiunglių padarų.

Sundarbanams pavojų kelia miškų kirtimas, urbanizacija, didėjanti tarša, uraganai, kylantis vandenyno lygis.


Ganga river delta landsat 7.png|Vaizdas iš palydovo
Boat, trees and water in Sundarbans.jpg|Žvejai greta mangrovių
MudHouse.JPG|Būstas Sundarbanuose
Sundarbans a few months after cyclone sidr.jpg|Saulėlydis


## Šaltiniai
Pylimas (upė)

**Pylimas** – upė vidurio Lietuvoje, 2 km į pietryčius nuo Vievio, Neries mažųjų intakų baseine. Pylimas išteka iš Vievio ežero rytuose ir teka pro Pylimus. Įteka į Bakos ežerą, priklausantį Bražuolės vidurupio baseinui.

Pylimo slėnyje yra pora nedidelių tvenkinių.

Upėvardis kilęs nuo žodžio *pylimas* („sankasa, užtvanka, žemių sampilas“).

## Galerija

Vaizdas:Pylimų ežeras.JPG|Tvenkinys šalia Pylimų.


## Šaltiniai
Baka (ežeras)

**Baka ** – ežeras vidurio Lietuvoje, Elektrėnų savivaldybėje, 3 km į pietryčius nuo Vievio, į rytus nuo Pylimų gyvenvietės, priklauso Bražuolės vidurupio baseinui. Ežero ilgis iš pietvakarių į šiaurės rytus – 0,53 km, plotis – iki 0,27 km. Altitudė 110,6 m. Krantai žemi, plačiai užpelkėję – aplink ežerą plyti (daugiausia į šiaurę) iki 50 ha dydžio pelkėti plotai su dar 2 mažais ežeriukais į rytus (Prūdas ir Bakutis). Šiaurėje į ežerą įteka Pylimo upelis, prateka Neries intakas Bražuolė. Prie ežero įsikūrę Malūnėlio ir Zabakos kaimai. Pietvakarine pakrante driekiasi  kelias.

Ežerėvardžio *Bakà* kilmė neaiški. Jį bandoma kildinti iš asmenvardžio *Bakas* arba sieti su  („gili duobė upėje, duobė su vandeniu, bedugnė“).

## Šaltiniai
Sundarbanų nacionalinis parkas

**Sundarbanų nacionalinis parkas** () – saugoma gamtos teritorija Indijoje, Vakarų Bengalijoje, apima Indijai priklausančią Sundarbanų mangrovių dalį. Užima 1330 km² plotą. 1973 m. įkurtas tigrų rezervatas, 1977 m. – gamtos draustinis, 1984 m. – nacionalinis parkas. 1987 m. Sundarbanų nacionalinis parkas drauge su Sundarbanus saugančiomis Bangladešo teritorijomis paskelbtas UNESCO pasaulio paveldo objektu.

Parke saugoma savita pelkėto, mangrovėmis apaugusio Sundarbanų krašto augalija bei čia išlikusios gyvūnų rūšys, tame tarpe – bengaliniai tigrai.
Vygantas Čekaitis

**Vygantas Čekaitis** (1961 m. kovo 28 d. Kaune – 2008 m. birželio 22 d. Kaune) – TSRS ir Lietuvos baidarių ir kanojų irkluotojas. 

## Pasiekimai

* Europos jaunių dvivietės kanojos irklavimo (500 ir 1000 m) čempionas (1979 Tamperė, Suomija)
* 12 kartų Lietuvos vienvietės kanojos irklavimo čempionas: 500 m (1979, 1980, 1983), 1000 m (1979, 1980, 1982, 1983), 10 000 m (1979, 1982, 1984), 4 × 500 m (1978, 1982)
* TSRS dvivietės kanojos irklavimo (1000 ir 10 000 m) čempionas (1981), vienvietės kanojos irklavimo (4 × 500 m) vicečempionas (1983)
* 1981 irkluodamas dvivietę kanoją laimėjo TSRS taurę (500 ir 10 000 m), 
* Pasaulio čempionate (Notingamas, Jungtinė karalystė) pelnė sidabro (500 m) ir bronzos (1000 m) medalius, užėmė 4 v. 10 000 m lenktynėse

## Nuorodos

* Biografija
* Profilis canoeresults.eu
Aleksandras Dumčevas

**Aleksandras Dumčevas** (g. 1961 m. spalio 27 d. Kaune) – TSRS irkluotojas, aštuonvietės valties 1988 m. vasaros olimpinių žaidynių sidabro medalio laimėtojas, 1991 m. pasaulio čempionas.

## Nuorodos

* Profilis sports-reference.com
Judita Holoferno puotoje

**Judita Holoferno puotoje** (kitais pavadinimais, **Artemisija** arba **Sofonisba**) – XVII a. olandų dailininko Rembranto (1606–1669) paveikslas, esantis Prado muziejuje Madride.

## Apie paveikslą
Paveikslas datuojamas sukurtas 1634 m. Anksčiau jo Rembranto autorystė buvo abejotina. 1986 m. ją patvirtino Rembranto tyrimų projektas, bei atskiras Prado muziejaus tyrimas. Paveikslas yra pasirašytas Rembranto vardu, tačiau šis parašas buvo sukėlęs abejonių. Paveikslas priskiriamas serijai Rembranto paveikslų, sukurtų 1633 − 1635 m., kurie vaizdavo herojines istorines moteris. 

Dažniausiai laikoma, kad paveiksle pavaizduota Artemisija II, IV a. pr. m. e. Karijos karalienė. Kitu variantu, jis vaizduoja Sofonisbą, III a. pr. m. e. kilmingą kartaginietę. Abi moteris sieja tai, kad, pagal populiarias istorijas, jos išgėrė taurę: Artemisija – su jos mirusio vyro karaliaus pelenais iš ištikimybės, Sofonisba – nuodų taurę, nenorėdama būti atiduota į romėnų nelaisvę savo vyro Antrojo pūnų karo metu. Prado muziejaus svetainėje paveikslas pavadintas „Judita Holoferno puotoje“. Šis siužetas yra biblijinių istorijų dalis, kur aprašoma judėjų herojė Judita, nukirtusi galvą Izraelio priešų vadui Holofernui po puotos, kai Holofernas nusigėręs užmigo (Juditos knyga).

Paveiksle vaizduojama didinga moters figūra tamsiame fone. Ji padėjusi ranką ant staliuko su knyga (tikriausiai laikiniškumo simbolis, vanitas tema). Tikėtina, kad moters modeliu buvo Rembranto žmona Saskija. Herojės turtinę padėtį rodo puošnūs rūbai, perlų karoliai, auskarai ir aukso grandinė. Taurę gėrimo jai pristato tarnaitė. Tamsiame paveikslo fone išskiriama dar viena neaiški veikėjo figūra, tikriausiai seno tarno. Kitos paveikslo figūros išbluko ar visiškai patamsėjo. Paveiksle galima įžvelgti du kontrastuojančius ir vienas kitą papildančius motyvus: apvalaus staliuko ir klūpančios tarnaitės rankos linkius, bei tarnaitės laikomos taurės su ant staliuko esančia knyga formas.

1768 m. paveikslas dokumentuotas Ensenados markizo kolekcijoje Madride, 1772 m. perkeltas į naujuosius karališkuosius rūmus. 2009 m. Prado muziejus įkėlė ypač didelės raiškos internetinę paveikslo reprodukciją „Google Earth“ projekte tarp 14 muziejaus paveikslų, geriausiai reprezentuojančių jo kolekcijas.

## Nuorodos
* Ypač aukštos rezoliucijos paveikslo internetinė reprodukcija
* Prado muziejaus svetainė 
* wga.hu
Tumukumakės kalnų nacionalinis parkas

**Tumukumakės kalnų nacionalinis parkas** () – didžiausias Brazilijos nacionalinis parkas. Jis yra šalies šiaurėje, Amazonijoje, Amapos ir Paros valstijose. Nacionalinis parkas ribojasi su Surinamu ir Prancūzijos Gvianos Amazonijos nacionaliniu parku. Parkas apima Tumukumakės kalnus – Gvianos plokščiakalnio dalį.

Nacionaliniu parku ši teritorija paskelbta 2002 m., bendradarbiaujant šalies vyriausybei ir Pasaulio gamtos fondui.

Tumukumakės nacionalinis parkas užima 38 874 km² plotą ir yra didžiausias tropinio miško nacionalinis parkas pasaulyje. Kartu su Gvianos Amazonijos nacionaliniu parku teritorija užima 59 174 km² plotą. Tuo tarpu dar didesnį bendrą plotą užima trys Brazilijos ir Venesuelos parkai – jie užima didesnį nei 73 000 km² plotą.

2011 m. „Mozilla Firefox“ parėmė Tumukumakės nacionalinį parką ir „Firefox“ 4 versiją pavadino parko vardu.

## Nuorodos
* Oficiali parko svetainė (port. k.)

## Šaltiniai
Gintaras Klimavičius

**Gintaras Klimavičius** (g. 1958 m. sausio 26 d. Kaune) – Lietuvos politikas, inžinierius, psichologas.

## Biografija

Gimė 1958 m. sausio 26 d. Kaune. 1976 m. baigė Kauno Jono Jablonskio gimnaziją. 1982 m. baigė inžinerijos studijas KPI. 1992 m. VU baigė psichologijos studijas. 1991-1992 m. dirbo inžinieriumi vandens ūkio projektavimo institute. 1992-2010 m. Lietuvos darbo rinkos mokymo tarnybos prie SADM Kauno darbo rinkos mokymo ir konsultavimo tarnybos direktorius. 2010-2013 m. psichologinių paslaugų centro vadovas. Nuo 2013 m. gruodžio 18 d. socialinės apsaugos ir darbo viceministras. 

## Nuorodos

* Biografija 
* Susiję straipsniai www.lrytas.lt
Vaidotas Viliūnas

**Vaidotas Viliūnas** (g. 1956 m. Kaune) – Lietuvos mokslininkas, dėstytojas.

## Biografija

Gimė 1956 m. Kaune. 1974 m. baigė Kauno J.Aleksonio vidurinę mokyklą, 1974-1979 m. studijavo cheminę technologiją Kauno politechnikos institute. 1979-1992 m. studijavo aspirantūroje ir dirbo KPI Organinės chemijos katedros moksliniame sektoriuje, vėliau dirbo Inžinerinės ekologijos katedros vedėju. 1993-1995 m. dirbo KTU laikinuoju prorektoriumi. 1996-2004 m. KTU Tarptautinių ryšių skyriaus vedėjas. Nuo 1999 m. papildomose pareigose dėstė Projektų valdymą Europos studijų magistrantūros programoje. 2004-2006 m. ISM Vadybos ir ekonomikos universiteto Vadovų mokyklos Projektų valdymo programos direktorius. 2006-2010 m. Vytauto Didžiojo universiteto insfrastruktūros prorektorius ir Vadybos katedros docentas. 2011-2018 m. Marijampolės kolegijos direktorius, ir VDU bei KTU docentas. Nuo 2018 m. Europos aukštojo mokslo institucijų asociacijos (European Association of Institutions in Higher Education, EURASHE, www.eurashe.eu) politikos ir projektų pareigūnas. 

## Nuorodos

* Biografija 
* Susiję straipsniai www.lrytas.lt
Svetlana Naumova

**Svetlana Naumova** (1956 m. vasario 29 d. Kaune – 2011 m. kovo 10 d. Minske) – Baltarusijos politologė, dėstytoja.

## Biografija

Gimė 1956 m. vasario 29 d. Kaune, karo veterano ir rusų kalbos mokytojo Andrejaus Navumavo bei dėstytojos Reginos Ignatovič šeimoje. 1978 m. baigė istorijos studijas Maskvos universitete. 1982 pradėjo aspirantūrą Baltarusijos universitete. 1988 m. tapo filosofijos mokslų daktare. 1987-1994 m. dėstė Minsko pedagoginiame universitete. 1994-2001 m. dirbo nacionaliniame aukštojo mokslo institute, prezidentinėje švietimo komisijoje bei tarptautiniame politikos mokslų institute. 2001-2004 m. buvo Europos humanitarinio universiteto politologijos katedros vedėja. 2005-2009 m. į Vilnių perkeltame universitete dėstė filosofiją ir politologiją. Parengė nemažai mokslinių publikacijų, dalyvavo Baltarusijos prezidento rinkiminėse kompanijose. Buvo viena iš pilietinės kampanijos "Pasakyk tiesą" įkūrėjų. Buvo tardoma Baltarusijos KGB, tai pakenkė sveikatai ir mirė 2011 m. kovo 10 d. Minske.

## Darbai

* S. Naumova. Белорусская высшая школа как закрытая система Высшее образование в Беларуси: вызовы интернационализации. – Вильнюс: ЕГУ, 2007;
* S. Naumova, Political Communication: Theoretical Models// The Methodology of Political Discourse, Vol. 2. Minsk, 2000;
* S. Naumova, Political Ideologies// Towards Democracy through Civil Society edited by P. Fenrych, U. Rouda. Szczecin, 1999, pp. 59–70;
* S. Naumova, I. Bugrova, Elections and the Election Process// Towards Democracy through Civil Society edited by P. Fenrych, U. Rouda. Szczecin, 1999, pp. 135–154;
* S. Naumova, Political Communication// Towards Democracy through Civil Society edited by P. Fenrych, U. Rouda. Szczecin, 1999, pp. 195–208;
* S. Naumova, Determination of Semantic Fields of Political Notions// The Methodology of Political Discourse. Minsk, 1998;
* S. Naumova, Mass-Media and Political Parties// Analytical Bulletin of the Belarusian Association of Think Tanks, #2. Minsk, 1998;
* С. Наумова, Что надо знать о политике. Москва, РОСТ, Мирос, 1997, ISBN 5-7084-0133-8, наклад 10000 ас., 304 с;
* S. Naumova, Integration as Social Utopia of Post-Soviet Political Consciousness// Vector, #1, 1997;
* S. Naumova, The Political System of Society: Theoretical Approaches. Minsk, 1997;
* S. Naumova, Sociology and Political Science in the 20th Century. A textbook for teachers. Minsk, 1995

## Nuorodos

* Minske krečiami EHU dėstytojų butai
* Наша гордость и любовь - Светлана Наумова...
Romualdas Boreika

**Romualdas Boreika** (g. 1955 m. sausio 6 d. Kaune) – Lietuvos teisininkas, inžinierius.

## Biografija

1978 m. baigė mokslus KPI. 1977–1984 m. dirbo inžinieriumi, 1984–1991 m. dirbo inspektoriumi ir direktoriaus pavaduotoju Kauno milicijoje. 1991–1997 m. Kauno policijos inspektorius ir komisaras. 1997–2002 m. dirbo mokesčių policijoje komisaru. 2001 m. baigė finansų valdymo magistro studijas KTU. 2008 m. baigė teisės magistro studijas MRU. 2006–2010 m. Finansinių nusikaltimų tyrimo tarnybos prie Vidaus reikalų ministerijos direktorius.

## Nuorodos

* Susiję straipsniai www.delfi.lt
Arkadijus Bachinas

**Arkadij Bachin** (g. 1956 m. gegužės 8 d. Kaune) – TSRS ir Rusijos karininkas.

## Biografija

Gimė 1956 m. gegužės 8 d. Kaune. 1977 m. baigė Maskvos aukštąją karinę mokyklą. 1984–1987 m. mokėsi Frunzės akademijoje. 1977–1984 m. tarnavo Kijevo karinės apygardoje, 1987–1991 m. tarnavo Vidurio Azijos karinėje apygardoje. 2010 m. liepos 9 d. paskirtas Vakarų karinės apygardos vadu. 2012 m. paskirtas Rusijos gynybos ministro pirmuoju pavaduotoju. Apdovanotas Narsumo ordinu ir Ordinu Už karinius nuopelnus.

## Nuorodos

* Biografija (rus.)
The Day Is My Enemy

**The Day Is My Enemy** – šeštasis studijinis britų elektroninės muzikos grupės „The Prodigy“ albumas, išleistas 2015 m. kovo 30 d. Tai – pirmasis grupės albumas per šešerius metus. 2012 m buvo atskleista, jog įrašinėjamas naujas albumas, pavadintas „How To Steal A Jetfighter“, tačiau 2014 m. liepą jis buvo pervadintas. Albumas susilaukė teigiamų kritikų įvertinimų ir debiutavo pirmojoje Jungtinės Karalystės albumų reitingo vietoje, tapdamas šeštuoju iš eilės grupės darbu, pasiekusiu pirmąją vietą šalyje.

## Dainų sąrašas

## Išnašos
The Album About Nothing

**The Album About Nothing** – ketvirtasis studijinis amerikiečių reperio Wale albumas, išleistas 2015 m. kovo 31 d. Anot atlikėjo, tai – asmeniškiausias jo albumas. Įrašas susilaukė teigiamų kritikų įvertinimų ir per pirmąją savaitę vien JAV buvo parduota virš 100 tūkstančių albumo kopijų, taip debiutuojant pirmojoje „Billboard 200“ reitingo vietoje.

## Dainų sąrašas

## Išnašos
Baltieša

**Baltieša** (arba ***Baltys***) – ežeras Lietuvoje, Vilniaus rajone, 2 km į pietvakarius nuo Pilaitės, 0,2 km į pietus nuo Vilniaus miesto ribos. Ilgis iš šiaurės į pietus 0,3 km, plotis iki 0,14 km. Altitudė 143,9 m. Krantai supelkėję, ežerą supa dideli nendrynų plotai (~ 13 ha dydžio pelkė). Iš vakarų prieina pušynas. Šiaurėje į Baltiešą įteka S-2 upelis (protaka) iš Gelūžės ežero, rytuose išsruvena upokšnis į Salotės ežerą.

Greta ežero įsikūrusi Vilniaus miesto dalis Dvarykščiai, Dvarykščių bei Vilkeliškių kaimai.

Ežerą yra pamėgę vandens paukščiai.

## Šaltiniai
Salotė (ežeras)

**Salotė** – ežeras Vilniaus rajono savivaldybėje, 0,5 km į pietus nuo Pilaitės (Vilnius). Ežeras netaisyklingo pavidalo, ilgis iš šiaurės rytų į pietvakarius 0,62 km, plotis iki 0,52 km. Altitudė 139,4 m. Turi keletą įlankų. Ežero viduryje yra 0,05 ha sala. Pietvakarinis krantas ir įlankų galai užpelkėję, rytinis krantas sausas. Krantai daugiausia apaugę medžiais ir krūmais. Vakaruose įteka upelis iš Baltiešos ežero, šiaurės rytuose išteka S-2 Sudervėlės intakas (Neries baseinas). Šiaurrytine pakrante eina riba su Vilniaus miestu.

Šiaurinėje pakrantėje įsikūręs Salotės kaimas, pietinėje – Raišiai. Veikia vandens sporto bazė, vandens batutų parkas. Rytinėje pakrantėje įrengtas paplūdimys. Yra kaimo turizmo sodyba.


Salotės ežėras.jpg|2012 m.
Salotės ežeras.JPG|Šiaurinė pakrantė


## Šaltiniai
ADAC Formula 4

**ADAC Formula 4** () – lenktyninių formulių čempionatas, sukurtas pagal FIA Formulės 4 taisykles. 2015 m. balandžio 24 d. prasidės pirmasis čempionato sezonas.

## Istorija
Gerhard Berger kartu su FIA komisija sukūrė Formulės 4 čempionatą 2014 m. kovą. Tai buvo atlikta siekiant kelią iki Formulės 1 padaryti kuo įvairesnį. Be to, šiuo čempionatu siekiama automobilių sportą padaryti kuo taupesnį. Lenktyninio automobilio šiam čempionatui kaina negali viršyti 30 000 eurų, o dalyvavimas visame sezone negali viršyti 100 000 € biudžeto.

Debiutinį 2014 m. sezono F-4 čempionatą sudarė Pietų Amerikos ir Italijos F-4 čempionatai.

2015 m. prie šio čempionato prisijungė Japonija, JK, Kinija, Rusija, Suomija, Estija, Australija.

ADAC Formulė 4 vadinsis Vokietijoje, Austrijoje ir Nyderlanduose vyksiančios lenktynės. Šiam čempionatui automobilius gamins Tatuus įmonė, padangas tieks Pirelli, o variklius – Abarth.

## Nuorodos
* Oficiali čempionato svetainė 

## Šaltiniai
Sevenų nacionalinis parkas

**Sevenų nacionalinis parkas** () – saugoma gamtos teritorija pietų Prancūzijoje, Sevenų kalnuose. 1970 m. įkurtas 912,79 km² plotą užimantis parkas yra Lozero, Garo, Ardešo ir Averono departamentuose.

2011 m. dalis parko įtraukta į kultūrinį UNESCO paveldo sąrašą.

## Nuorodos
* Oficiali parko svetainė

## Šaltiniai
Pudakvo nacionalinis parkas

**Pudakvo nacionalinis parkas** () – saugoma gamtos teritorija pietų Kinijoje, Junano provincijoje. Parkas atidarytas 2007 m. ir tapo pirmuoju šalyje, atitinkančiu visus tarptautinius Pasaulinės gamtos apsaugos organizacijos nacionalinių parkų reikalavimus. Šis parkas yra dalis Trijų lygiagrečių upių saugomos teritorijos, įtrauktos į UNESCO paveldo sąrašą.

Nepaisant to, kad Pudakvo nacionalinis parkas sudaro tik 0,7 proc. šalies teritorijos, jame yra apie 20 procentų Kinijos augalų rūšių, trečdalis žinduolių bei paukščių rūšių ir beveik 100 nykstančios rūšies atstovų. Šiame parke gyvena nykstančios juodakaklės gervės, auga pušūnai, iš kurių gaminami chemoterapijoje naudojami vaistai.

## Šaltiniai
Kinabalu nacionalinis parkas

**Kinabalu nacionalinis parkas** – saugoma teritorija Malaizijoje, Rytų Malaizijos regione esančioje Sabaho valstijoje. Parko plotas apima 754 kvadratinius kilometrus apie Kinabalu kalną, kurio aukštis iškyla į 4095,2 m v.j.l., – tai aukščiausias kalnas Borneo saloje.

Kinabalu nacionalinis parkas buvo įsteigtas 1964 m. ir yra pirmasis tokio tipo parkas Malaizijoje. Tai taip pat pirmasis Malaizijos gamtinis objektas, dėl savo „išskirtinės visuotinės vertės“ įtrauktas į UNESCO pasaulio paveldo sąrašą. Šiame sąraše jis įrašytas 2000 m. gruodį.

Šis nacionalinis parkas paskelbtas pasaulinės svarbos gamtine buveine, parko teritorijoje aptinkama daugiau kaip 4500 floros ir faunos rūšių, įskaitant 326 paukščių ir apie 100 žinduolių rūšių bei daugiau kaip 110 žemės sraigių rūšių.

## Istorija
Regionas paskelbtas nacionaliniu parku 1964 m. Britų kolonijos vietos administratorius ir gamtininkas Hugh Low 1895 m. šiame regione surengė ekspediciją iš Tuarano miestelio. Jis taip pat pirmasis įkopė į Kinabalu kalno viršūnę. Aukščiausia kalno viršukalnė pavadinta jo vardu – Low viršukalnė.

## Geografija
Kinabalu nacionalinis parkas išsidėstęs Krokerio kalnagūbryje, ties vakarine Sabaho pakrante. Parko teritorija patenka į Ranau apygardos, savo ruožtu įeinančios į Vakarinės Pakrantės srities, sudėtį. Šis parkas nemaišytinas su atskiru Krokerio kalnagūbrio nacionaliniu parku, esančiu pietuose.

Parko administracijos būstinė yra už 88 km nuo Kota Kinabalu miesto. Yra užtvertų kelių, iš kitų Sabaho dalių vedančių link parko būstinės.

## Ekologija
Ši gamtinė buveinė talpina didžiulę floros ir faunos rūšių, priskiriamų 4 klimato zonoms, įvairovę; nuo žemumų miškų, gausių sparneninių šeimos atstovais, kalnų ąžuolynų, rododendrų sąžalynų iki spygliuočių miškų, aukštikalnių pievų augalų ir krūmokšnių aukštikalnių zonoje. Kalnas taip pat garsėja daugeliu vabzdžiaėdžių augalų ir orchidėjų rūšių, kurių žymiausias didysis ąsotenis.

Čia taip pat gyvena daugybė endeminių gyvūnų rūšių, įskaitant Kinabalu milžiniškąją dėlę (*Mimobdella buettikoferi*) ir Kinabalu didįjį slieką (*Pheretima darnleiensis*). Parkas taip pat yra įvairių rūšių paukščių, vabzdžių, žinduolių, varliagyvių ir roplių buveinė.

Kinabalu yra vienas jauniausių nevulkaninės kilmės kalnų pasaulyje. Jis susiformavo per pastaruosius 10–35 mln. metų. Kalnas vis dar auga, po 5 mm per metus.

## Šaltiniai

## Nuorodos
* Kinabalu nacionalinio parko tinklalapis 
* Sabah Parks tinklalapis
Dovydžių ąžuolas

**Dovydžių ąžuolas** – valstybės saugomas botaninis gamtos paveldo objektas, išskirtinis ąžuolas, augantis Akmenės rajono savivaldybės teritorijoje, 1,7 km į pietryčius nuo Kruopių, Dovydžių kaime. Pasiekiamas iš kelio  pavažiavus į vakarus žvyrkeliu apie 230 m. Medis stovi atviroje vietovėje, šalikelėje, pastebimas iš tolo kelių pavienių medžių kaimynystėje.  Aptvertas, bet atskiru ženklu ar kelio rodykle vietoje nepažymėtas.

Ąžuolas paskelbtas saugomu Gamtos apsaugos komiteto prie Lietuvos TSR Ministrų Tarybos 1971 m. birželio 23 d. įsakymu Nr. 140.

Ąžuole matyti perkūno žymės. Ant kamieno įtaisyta medinė Rūpintojėlio skulptūrėlė. Kadaise čia buvo Kruopių valsčiaus viršaičio Miežio žemė. Šalia ąžuolo stūkso senas, moliu drėbtas ūkinis pastatas. Pro Dovydžių ąžuolą dulkėtu keliu nukeliaujama (apie 1 km) iki išnykusio Laumėnų II kaimo vietą žyminčios koplytėlės.

## Duomenys

* Medžio rūšis – paprastasis ąžuolas (*Quercus robur* L.)
* Kamieno apimtis 1,3 metro aukštyje – 4,10 m
* Medžio aukštis – 20,80 m
* Amžius – neskelbiama

## Šaltiniai

## Nuorodos

* Saugomų teritorijų valstybės kadastras  
* Dovydžių ąžuolas
MS Allure of the Seas

**Allure of the Seas** – Oasis klasės kruizinis laivas, didžiausias keleivinis laivas pasaulyje (50 mm ilgesnis už „MS Oasis of the Seas“), priklausantis kompanijai „Royal Caribbean International“. Laineris buvo užsakytas 2007 m. kovo 31 d. ir pradėtas gaminti Suomijos Turku mieste. 2008 m. gegužę laivui buvo skirtas konkurso būdu išrinktas vardas, o kilis į vandenį nuleistas 2008 m. gruodžio 2 d.

Laive yra 25 restoranai, 4 baseinai ir 10 sūkurinių vonių. Taip pat įkurta pirmoji pasaulyje „Starbucks“ kavinė jūroje.

## Galerija

File:Allure of the seas sideview.JPG|*Allure of the Seas* Suomijoje
File:Allure of the Seas under the Storebaelts bridge.jpg|*Allure of the Seas* po Didžiojo Belto tiltu
File:Allure of the Seas leaving Port Everglades.jpg|*Allure of the Seas* Fort Loderdeilo uoste
File:Allure of the Seas, Pernon telakka, Turku, 23.10.2010 (5).JPG|Karališkoji promenada
File:Central Park Aboard the Allure of the Seas (7710199360).jpg|Centrinis parkas
File:Allure of the Seas, Pernon telakka, Turku, 23.10.2010 (29).JPG|Centrinio parko vaizdas iš viršaus
File:Allure of the Seas, Pernon telakka, Turku, 23.10.2010 (13).JPG|Centrinis valgomasis


## Šaltiniai

## Nuorodos
* Oficiali svetainė
Kontrolė (filmas)

**Kontrolė** () – 2004 m. JAV sukurtas ir Bulgarijoje nufilmuotas trileris.

## Pagrindiniai aktoriai
: *Aktorius – vaidmuo*
* Ray Liotta – Ly Rėjus Oliveris
* Willem Dafoe – daktaras Maiklas Kouplandas
* Michelle Rodriguez – Tereza
* Stephen Rea – daktaras Arlo Peneris
* Polly Walker – Barbara Koupland
* Kathleen Robertson – Iden Ros

## Turinys

Ly Rėjus Oliveris nuteistas mirties bausme suleidžiant nuodų injekciją. Egzekucija įvykdoma liudininkų akivaizdoje, tačiau po kurio laiko Ly atsibunda morge, kur gydytojai pasako jam suleidę anestetikų. Mirtininkui pasiūlomas sandėris: jis lieka gyvas, tačiau dalyvauja eksperimente bandant naujus vaistus, arba jam tiesiog morge suleidžiama mirtina injekcija.

Eksperimentui vadovauja daktaras Maiklas Kouplandas. Eksperimentas tęsiasi mėnesius ir Ly Rėjaus elgesys pradeda keistis į gerą ir valdyti savo agresiją, nors kiti dalyviai patiria įvairių vaistų sukeltų negalavimų. Galiausiai, norint įsitikinti eksperimento veiksmingumu, Ly Rėjus išleidžiamas į laisvę, tačiau išlieka nuolat stebimas. Jis randa darbą, artimai susidraugauja su nauja pažįstama Tereza, tačiau praeitis jį pasiveja, kuomet Ly atpažįsta vienos iš jo aukų brolis. Ly Rėjus pagrobiamas, o Kouplandas sužino, kad šiam visą laiką buvo duodami ne eksperimentiniai vaistai, o jokio poveikio neturintis placebas...
Dawg

**Dawg** – 2002 m. JAV sukurta romantinė komedija.

## Pagrindiniai aktoriai
: *Aktorius – vaidmuo*
* Denis Leary – Dagas „Dawg“ Manfordas
* Elizabeth Hurley – Ana Lokhart
* NiCole Robinson – Megan Raili
* Mia Cottet – Kiana
* Julia Murphy – Holė
* Elizabeth Rossa – Džilė
* Alice Amter – Dona

## Turinys

Dagas Manfordas visą gyvenimą lakstė paskui moteris ir neketino keisti gyvenimo būdo, kai gavo pranešimą apie senelės mirtį. Šios testamento vykdytoja Ana Lokhart praneša, kad Dagas paveldėjo milijoną dolerių, tačiau kad juos gauti, turės įvykdyti vieną sąlygą: rasti tuziną savo buvusiųjų draugių ir gauti jų atleidimą dėl to, kad buvo paliktos...
Simona (1974 filmas)

**Simona** – 1974 m. sukurta drama, kurioje pagrindinį vaidmenį atliko Laura Antonelli.

## Pagrindiniai aktoriai
: *Aktorius – vaidmuo*
* Laura Antonelli – Simona
* Maurizio Degli Esposti – Žoržas
* Margot Margaret – Marsela
* Marc Audier
* Ramon Berry
* Arturo Colonello – pasakotojo balsas

## Turinys

Norėdamas tinkamai pasirengti būsimiems stojamiesiems egzaminams, Žoržas apsigyvena senelio viloje pajūryje. Po kurio laiko jis susipažįsta su netoliese gyvenančia vyresne moterimi Simona, su kuria tampa meilužiais. Nerūpestingai leisdami laiką, jie susipažįsta su Marsela – naivia mergina, kuri po motinos mirties patyrė dvasinį sukrėtimą ir dabar gyvena griežtai saugoma tėvo. Žoržas ir Simona įtraukia ją į savo erotinius žaidimus, nesitikėdami, kad šie gali baigtis tragiškai...
Moterų paslaptys

**Moterų paslaptys** () – 2000 m. JAV sukurta drama, rodyta Kanų kino festivalio programoje.

## Pagrindiniai aktoriai
: *Aktorius – vaidmuo*
* Glenn Close – daktarė Elein Kyner
* Cameron Diaz – Kerol Faber
* Calsita Flockhart – Kristin Teilor
* Kathy Baker – Rouzė
* Amy Brenneman – detektyvė Keitė Faber
* Valeria Golino – Lili
* Holly Hunter – Rebeka Veinon 
* Matt Craven – Valteris
* Danny Woodburn – Albertas 

## Turinys

Filmą sudaro 5 istorijos apie moteris, kurių likimai vienu ar kitu metu persipina tarpusavyje. 

Pas gydytoją Kyner, gyvenančią su neįgalia motina, ateina nauja slaugė Kristina Teilor, kuri vėliau iš delno jai buria ateitį.

39 sulaukusi bankininkė Rebeka sužino esanti nėščia nuo savo vedusio draugo ir nusprendžia pasidaryti abortą, kurį klinikoje jai atlieka gydytoja Kyner.

Kristina Teilor grįžta į namus, kur gyvena kartu su sunkiai sergančia meiluže Lili.

Į Rouzės, kuri gyvena su paaugliu sūnumi, kaimynystę atsikrausto liliputas Albertas, su kuriuo jie, skatinami smalsumo, nusprendžia susipažinti.

Detektyvė Keitė, gyvenanti su akla seserimi Kerol, tiria savo buvusios pažįstamos mirties aplinkybes, tuo tarpu Kerol eina į pasimatymą su Valteriu, neįtardama, kad šis, pats auginantis nereginčią dukterį, ja nori tik pasinaudoti.

## Apdovanojimai
* Emmy (nominacija) – geriausia antrojo plano aktorė (H. Hunter)
* Kanų kino festivalis – „Un Certain Regard“ apdovanojimas (R. Garcia)
Vergės (filmas)

**Vergės** () – 1977 m. Šveicarijoje režisieriaus Jesus Franco sukurtas kriminalinis erotinis filmas. 

## Pagrindiniai aktoriai
: *Aktorius – vaidmuo*
* Lina Romay – princesė Arminda
* Martine Stedil – Martina Radek
* Vitor Mendes – Eimosas Radekas
* Esther Moser – Marta
* Peggy Markoff – Viki
* Jesus Franco – Radeko padėjėjas

## Turinys

Į policiją kreipiasi moteris, kuri pasakoja jiems istoriją apie tai, kad buvo pagrobta, seksualiai išnaudojama ir verčiama vartoti narkotikus, princese Arminda besivadinančios moters. Policijai, kuriai dėl įtakingų Armindos draugų anksčiau nepavykdavo jos areštuoti, atsiranda proga, tačiau jai pavyksta pabėgti. Arminda atsiduria pas žmones, kurie organizavo jos išlaisvinimą, tačiau ne šiaip sau: jie įsitikinę, kad Arminda prisidėjo prie jų boso dukters Martinos dingimo...
Imbarės akmuo su dubenėliu

**Imbarės akmuo su dubenėliu** (valstybės saugomo nacionalinio reikšmingumo lygmens paminklų komplekso – Imbarės piliakalnio su priešpiliu ir gyvenviete u. k. 27082 vertingoji savybė) – apeiginis akmuo šiaurės rytinėje Kretingos rajono savivaldybės teritorijos dalyje, Imbarėje  (Imbarės seniūnija), 3,7 km į pietvakarius nuo Salantų, Salanto kairiajame krante.
 

## Akmuo
Riedulys rausvo stambiagrūdžio granito, netaisyklingos formos, apdorotas žmogaus, pailgas šiaurės – pietų kryptimi, 2,8 m ilgio, 2,2 m pločio ir 1,05 m aukščio. Akmens šiaurės rytinė dalis nuskelta, o viršutinė plokštuma gludinta. Arčiau rytinio jos krašto yra 5 cm skersmens ir iki 1 cm gylio dubenėlis. Akmuo apkerpėjęs ir apsamanojęs. 

Apeiginis akmuo guli Imbarės piliakalnio priešpilio šiaurės vakarinėje papėdėje. 160 m į pietvakarius nuo jo, pietvakarinėje piliakalnio papėdėje iš žemės kyšo akmuo nulyginta viršutine plokštuma, ženklinantis buvusią pagonių šventvietę. 
## Tyrimai
Akmenį kaip kultūros paveldo objektą 2013 m. išaiškino ir žvalgė Arūnas Strazdas (Kultūros paveldo centras).
## Šaltiniai
Apnuoginta violončelė

**Apnuoginta violončelė** () – 1971 m. itališka erotinė komedija.

## Siužetas

Violončelininkas Nikolo Vivaldis, grojantis Veronos miesto orkestre, kenčia nuo to, kad aplinkiniai jo nepastebi ar tiesiog ignoruoja. Net orkestro, kuriame jis groja jau 10 metų, dirigentas neatsimena jo pavardės, o žmona Konstanca, pildydama draudimo dokumentus, pamiršta jo vardą.

Kartą Nikolo, lydėdamas Konstancą pas gydytoją ir pamatęs kaip šis ją apžiūri, patiria keistą susijaudinimą. Paslapčia nufotografavęs savo žmoną nuogą, jis parodo nuotrauką kitam orkestro violončelininkui Kalvamorečiui ir sulaukia šio susižavėjusio įvertinimo. Pagautas įkvėpimo, jis pradeda rašyti savo paties operą, o pritrūkus įkvėpimo fotografuoja žmoną arba skatina ją apsinuoginti prieš kitus vyru, kad pačiam patirti susijaudinimą. Deja, pirmą kartą sugrojęs savo simfoniją Kalvamorečiui, iš šio išgirsta, kad kūrinys natą į natą atitinką vieną iš Rosinio kūrinių...

## Pagrindiniai aktoriai
: *Aktorius – vaidmuo*
* Laura Antonelli – Konstanca Vivaldi
* Lando Buzzanca – Nikolo Vivaldi
* Ferruccio De Ceresa – psichoanalitikas
* Gianrico Tedeschi – orkestro dirigentas
* Lino Toffolo – Kalvamoretis
* Luciano Bianciardi – Mazakuratis
Purslai (filmas)

**Purslai** () – 1980 m. režisieriaus Paul Verhoeven sukurtas filmas, vienas paskutiniųjų prieš jam persikeliant į Holivudą. Jame vaidino daug jaunų Olandijos aktorių, tačiau juosta menkai prisidėjo prie jų karjeros augimo, išskyrus patį režisierių ir nedidelį vaidmenį atlikusį Rutger Hauer. Nors juostą vien gimtojoje šalyje matė daugiau kaip 1,1 milijono žiūrovų, ji neatnešė planuotų pajamų ir dėl viršyto biudžeto sukėlė finansinių sunkumų jį kūrusiai kino kompanijai. Be to, juosta sulaukė nemažai kritikos dėl joje vaizduojamos gėjų, krikščionių ar politikos manieros.

## Pagrindiniai aktoriai
: *Aktorius – vaidmuo*
* Hans van Tongeren – Rienas
* Renee Soutendijk – Fentjė
* Toon Agterberg – Efas
* Maarten Spanjer – Hansas
* Marianne Boyer – Maja
* Peter Tuinman – Japas
* Yvonne Valkenburg – Anetė
* Jeroen Krabbé – Francas
* Rutger Hauer – Geritas Vitkampas

## Turinys

Trejetas draugų važinėja motociklais, dalyvauja lenktynėse ir svajoja tapti panašiais į pasaulio čempioną Geritą Vitkampą. Kuomet jų miestelyje pasirodo seksualioji Fentjė ir jos brolis, turintys savo užkandinę ant ratų, bičiuliai pradeda varžytis dėl jos dėmesio. Rienas, perspektyvus lenktynininkas, dėl jos pameta savo draugę Mają ir iš naujųjų savo rėmėjų gauna du naujus motociklus. Jis pirmasis suartėja su Fentje ir tariasi netrukus galėsiąs varžytis su Vitkampu, tačiau patirta avarija priverčia jį atsisėsti į invalido vežimėlį.

Buvusių draugų gyvenimas keičiasi drastiškai. Hansas ir Efas taip pat ieško kelio į Fentje širdį, tačiau vienas jų patiria homoseksualų prievartą, o kitas supranta nesantis pakankamai geras motociklininkas, kad galėtų dalyvauti varžybose. Ar jie gali pasiūlyti ką nors merginai, svajojančiai apie aprūpintą gyvenimą?
Flora (Ticianas)

**Flora** − italų renesanso dailininko Ticiano (apie 1488 − 1576) paveikslas, esantis Uficių galerijoje Florencijoje.

## Apie paveikslą

Paveikslas pirmą kartą paminėtas 1641 m. parduotas ispano Alfonso Lopez (Paryžiuje ar Amsterdame). Tolimesnė paveikslo istorija nežinoma iki XVIII a., kai jis buvo paminėtas imperatoriškojoje kolekcijoje Vienoje. Buvo manoma, kad jis ten pateko su erchercogo Leopoldo Vilhelmo kolekcija iš Amsterdamo, bet tai mažai tikėtina. Šis paveikslas neminimas erchercogo kolekcijos surašyme ir jo nėra 1660 m. paveiksle su kitais erchercogo garsiais turėtais kūriniais, kurį nutapė Davidas Tenirsas Jaunesnysis. 1781 m. paveikslas kataloguotas ir klaidingai priskirtas Palmos Vyresniojo rankai su versija, kad jame vaizduojama Palmos duktė Violantė. 1793 m. paveikslas pateko į Uficių galeriją Florencijoje kūrinių apsikeitimo su imperatoriškosiomis kolekcijomis Vienoje metu.

Nėra tikra, kas vaizduojama paveiksle. Pasak Uficių galerijos gido, tai vedybinis portretas, kuriame vaizduojama jauna nuotaka. XX a. pradžioje daugelis tyrinėtojų manė, kad tai Venecijos kurtizanės erotizuotas ir idealizuotas vaizdinys. Pavadinimas „Flora“ buvo priskirtas vėliau. Graikų deivės Floros simboliais galėtų būti moters rankoje laikomos gėlės, tarp kurių atpažįstamos: rožė, jazminas ir našlaitė, kurias moteris tarsi siūlo nematomam paveikslo veikėjui. Gali būti, kad Ticianas portrete pavaizdavo savo tuomet meilužę ir vėliau žmoną Čečiliją. Tai nebūtų neįprasta, pavyzdžiui, vėliau Rembrantas bent tris kartus deivės Floros įvaizdyje pavaizdavo savo žmoną Saskiją. Antra vertus, kitų deivės Floros atributų − gėlių plaukuose ir gėlėtos suknelės − Ticiano paveiksle nėra. 

Paveikslas datuojamas sukurtas apie 1520 m. Jo stilius ženkliai brandesnis už 1514 m. Ticiano sukurtą paveikslą „Dangiškoji ir žemiškoji meilė“. Paveikslas bendrai gali būti laikomas tobulo moteriško grožio ir erotiškumo vaizdiniu, kurio tradiciją Venecijos dailėje pradėjo Džordžonė su portretu „Laura“. Kitas tikėtinas įkvėpimo šaltinis yra antikinės Veneros statulos tipas *Venus Genetrix*. Abiejuose šiuose kūriniuose moteris vaizduojama nuoga viena krūtimi. Pažymėtina, kad „Floros“ paveikslo moters kairės rankos pirštai sudaro V raidę, kas galėtų nurodyti lotyniškus žodžius *Virtus* (dorybė) arba *Venus* (Venera).

## Susiję kūriniai


Vaizdas:Venus Genitrix N367.jpg | *Venus Genetrix* tipo antikinė statula
Vaizdas:Giorgione - Young Woman (“Laura”) - Google Art Project.jpg| „Laura“ (apie 1506, aut. Džordžonė)


## Išnašos
Žilvinas Bazaras

**Žilvinas Bazaras** (g. 1946 m. balandžio 22 d. Kaune) – Lietuvos inžinierius, mokslininkas, dėstytojas.

## Biografija
1964 m. baigė Panevėžio Landsbergio Žemkalnio gimnaziją, 1969 m. – elektros inžinerijos studijas Kauno politechnikos institute (dabar KTU). 1984 m. apgynė daktaro disertaciją, 2006 m. atliko habilitacijos procedūrą geležinkelio transporto dinamikos tematika. Nuo 1969 m. dirbo Kauno politechnikos institute ir Kauno technologijos universitete. 1995 m. KTU transporto inžinerijos katedros geležinkelių inžinerijos specializacijos kuratorius. Nuo 2006 m. KTU Transporto inžinerijos ir Mechaninės technologijos katedrų profesorius. Nuo . 2006–2014 m. buvo KTU Panevėžio instituto direktorius, nuo 2014 m. – KTU Panevėžio technologijų ir verslo fakulteto dekanas.

## Mokslinių tyrimų kryptys
Konstrukcinių medžiagų mažaciklis nuovargis, transporto priemonių dinamika, transporto srautų valdymas, geležinkelio traukos teorija ir geležinkelio konstrukcijos.

## Svarbesni darbai

* Bazaras, Ž.; Dundulis, R.; Kalpokas J. **Geležinkelio riedmenys.** Kaunas: Technologija, 1995. .
* Bazaras, Ž.; Dundulis, R. **Vagonai ir konteineriai.** Kaunas: Technologija, 1996. .
* Bazaras, Ž.; Dundulis, R. **Lokomotyvai.** Kaunas: Technologija, 1997, 2009, 2011. ISBN 9986-13-587-7.
* Bazaras, Ž.; Markšaitis, D.; Sapragonas, J. **Europos transporto sistemos.** Kaunas: Technologija, 1999. .
* Bazaras, Ž. **Geležinkelio riedmenų traukos teorijos pagrindai.** Kaunas: Technologija, 2001, 2005. .
* Bazaras, Ž. **Geležinkelio sąstato dinamika.** Vilnius: Lietuvos edukologijos universiteto leidykla, 2013. .
* Bazaras, Ž.; Skvireckas, R.; Keršys, R.; Raslavičius, L. **Geležinkelio riedmenų konstrukcijų elementai.** Kaunas: Technologija, 2018. .

* Bazaras, Ž.; Panzer, A. **Transporto priemonių gamybos proceso statistinis valdymas.** Kaunas: Technologija, 2008. .

## Šaltiniai

## Nuorodos
* Biografija 
* Prof. Žilvinas Bazaras dekano funkcijas perdavė prof. Daivai Žostautienei
Jadvyga Putinienė

**Jadvyga Dunauskaitė–Putinienė** (g. 1944 m. spalio 2 d. Baltakiškėje) – TSRS lengvaatletė, ieties metikė, olimpietė, trenerė. 

## Pasiekimai

Septynis kartus Lietuvos čempionė (1970-1972, 1974, 1975, 1977, 1978, 1980), vicečempionė (1976, 1981). Septynis kartus gerino Lietuvos ieties metimo rekordą (nuo 59,10 m - 1978 iki 67,84 m - 1980). TSRS čempionato sidabro (1972), bronzos (1977) medalininkė. Europos čempionate 1978 m. Prahoje užėmė 10 vietą, 1980 m. vasaros olimpinėse žaidynėse užėmė 11 vietą.

## Nuorodos

* Profilis sports-reference.com 
* Biografija
Tamara Maksimova

**Tamara Maksimova** (g. 1945 m. gruodžio 10 d. Kaune) – Rusijos žurnalistė, laidų vedėja.

## Biografija

Gimė 1945 m. gruodžio 10 d. Kaune. Baigė Leningrado pedagoginio instituto filologijos fakultetą. 1967 m. pradėjo dirbti televizijoje, pradėjo vesti pirmąsias TSRS TV žaidimų laidas, TV tiltus, TV šou ir t. t. Telekompanijos *TV-Neva* vadovė. Dukra Anastasija Maksimova operos dainininkė. 

## TV laidos

* *Один за всех и все за одного* ЦТ, ЛенТВ, 1968–1975;
* *Янтарный ключ* 1975–1980;
* *Музыкальный ринг* ЦТ, ЛенТВ, РТР – nuo 1983;
* *Телекурьер* ЛенТВ, 1982–1991;
* *Встреча нового политического года* ЦТ, 1993.

## Nuorodos

* Biografija (rus.) 
* Interviu (rus.)
Arthur Hermann

**Arthur Hermann** (g. 1944 m. vasario 21 d. Kaune) – Lietuvos ir Vokietijos istorikas.

## Biografija

Gimė 1944 m. vasario 21 d. Kaune. 1958 m. su tėvais išvyko gyventi į Vupertalį, kur mokėsi Vasario 16-osios gimnazijoje. Vėliau Miuncheno universitete studijavo istoriją. Tyrinėjo Lietuvos evangelikų liuteronų bažnyčios istoriją ir lietuvių bei vokiečių santykius XIX a.–XX a., dėsto Heidelbergo universitete. 2004 m. apdovanotas Ordino „Už nuopelnus Lietuvai“ Didžiuoju kryžiumi. 

## Darbai

* *Lutherische Kirche im Baltischen Raum: Ein Überblick* (Autor). Martin-Luther-Bund: 1985
* *Die Grenze als Ort der Annäherung: 750 Jahre deutsch-litauische Beziehungen (Herausgeber). Köln, Mare Balticum, 1992
* *Litauischsprachiger Unterricht in Ostpreußen und seine Darstellung in der deutschen und litauischen Historiographie* (Abh.). Nordost-Archiv Band I: 1992, H. 2, Seite 375
* *Annaberger Annalen* (Herausgeber). Bonn-Bad Godesberg, jährlich seit 1993
* *Die reformatorischen Kirchen Litauens* (Herausgeber). Erlangen : Martin-Luther-Verlag, 1998
* *Die Lutherische Kirche Litauens. Ein historischer Überblick* (Abh.). Nordost-Archiv Band VII: 1998, H. 2, Seite 395
* *Lietuvių ir vokiečių kaimynystė: straipsnių rinkinys* (Autor). Vilnius, Baltos Lankos, 2000
* *Lietuvos evangelikų liuteronų bažnyčia 1915–1995 m. // Lietuvos evangelikų bažnyčios. Istorijos metmenys / Sudaryt. Arthur Hermann''. Vilnius, 2003

## Nuorodos

* Artūras Hermanas: „Svarbu nuolat gausinti lietuvių ir vokiečių istorinio patyrimo aruodą“ 
* Susijusi literatūra (vok.)
Heinz Hildebrandt

**Heinz Hildebrandt** (g. 1943 m. vasario 13 d. Kaune) – buvęs Danijos futbolininkas, treneris. 1973 m. Danijos čempionas. Įmonės *Dansk Træner Bureau* savininkas.

## Nuorodos
* 
* Biografija (dan.)
Władysław Komar

**Władysław Komar** (1940 m. balandžio 11 d. Kaune – 1998 m. rugpjūčio 17 d. Ostromicuose, Lenkija) – Lenkijos lengvaatletis, rutulio stūmikas, aktorius, olimpietis. 

## Biografija

Gimė 1940 m. balandžio 11 d. Kaune, dvarininkų Vladislovo Komaro ir Wanda Jasieńska šeimoje. Daugkartinis Lenkijos rutulio stūmimo čempionas, Europos čempionatų prizininkas, 1972 m. vasaros olimpinių žaidynių aukso medalio laimėtojas. Baigęs sportininko karjerą vaidino įvairiuose kino filmuose. Žuvo autoavarijoje kartu su kitu garsiu Lenkijos sportininku Tadeusz Ślusarski 1998 m. rugpjūčio 17 d. prie Ostromicų. Sūnus Mikołaj Komar yra žurnalistas ir fotografas.

## Pasiekimai

* Olimpinės žaidynės: 1972 - 1 vieta;
* Europos čempionatas: 1966, 1971 - 3 vieta;
* Europos uždarų patalpų čempionatas: 1968, 1972, 1978 - 2 vieta; 1967, 1977 - 3 vieta; 

## Filmografija

* 1975: *Kazimierz Wielki*
* 1978: *W biegu*
* 1979: *Skradziona kolekcja*
* 1980: *Sherlock Holmes i Doktor Watson*
* 1984: *Bez pieniędzy czyli 24 godziny z życia Jana Himilsbacha*
* 1985: *Przyłbice i kaptury*
* 1986: *Biała wizytówka*
* 1986: *Borys Godunow*
* 1986: *Magnat*
* 1986: *Piraci*
* 1986: *Poczekaj błyśnie*
* 1987: *Opowieść Harleya* 
* 1986: *Sonata marymoncka*
* 1987: *W klatce*
* 1988: *I skrzypce przestały grać*
* 1990: *Mów mi Rockefeller*
* 1993: *Wow*
* 1993: *Żywot człowieka rozbrojonego*
* 1993: *Tajemnica trzynastego wagonu*
* 1994: *Anioł śmierci*
* 1997: *Kiler*
* 1997: *Prostytutki* 
* 1998: *Ekstradycja*

## Nuorodos

* Profilis www.imdb.com
* Biografija (lenk.)
Eva Ben-Zvi

**Eva Ben-Zvi** (g. 1947 m. gegužės 7 d. Kaune) – Izraelio dainininkė, dėstytoja.

## Biografija

Gimė 1947 m. gegužės 7 d. Kaune, kaip Chaja Ermanaitė. Baigė vokalo studijas Tel Avivo Bar-Ilan universitete, vėliau pianino studijas Vokietijoje. Atliko kūrinius įvairiose operose ir koncertuose daugelyje Europos šalių, išleido kelis albumus. Dėsto dainavimą Bar-Ilan universitete.

## Diskografija

* "I Will Walk in the Land of the Living Ethalech be’artsot hachayim- Rachel Galinne (2008)
* „Musiques Juives Russes (Jewish Music from Russia)“- Shostakovich (2000)
* „Stride Between Verses“ – Israeli Art Songs. IMC (Israeli Music Center) (1998)
* „Simeni Kahotam Al Libeha“ – Anatolijus Senderovas (1992)
* „The Diary of Anne Frank“ – Grigory Frid (1991)

## Nuorodos

* Biografija (ang.)
Žvainių II akmuo

**Žvainių II akmuo nulyginta plokštuma** (valstybės saugomo nacionalinio reikšmingumo lygmens kultūros paminklo  – Žvainių pilkapyno vertingoji savybė) – mitologinis akmuo šiaurės rytinėje Kretingos rajono savivaldybės teritorijos dalyje, Žvainių kaime (Imbarės seniūnija), 1,27 km į pietvakarius nuo Salantų ir 0,7 km į rytus nuo Salanto upės.

## Akmuo
Riedulys pilkos spalvos vidutinio grūdėtumo granito, apie 85 x 85 cm dydžio ir 35 cm storio, nulyginta viršutine plokštuma. 

Guli Žvainių pilkapyno teritorijos šiaurės rytinėje dalyje, apie 1986–1988 m. iš apylinkės laukų melioratorių suvilktų riedulių krūvoje, apverstas plokštuma į apačią. 

Apie 50 m nuo jo į pietvakarius Gaidžio kalno šlaite stūkso kitas akmuo nulyginta viršutine plokštuma.   

## Tyrimai
Akmenį kaip kultūros paveldo objektą 2013 m. išaiškino Arūnas Strazdas (Kultūros paveldo centras).

Pagal analogiškų akmenų aplinkos tyrimų duomenis datuotinas I tūkstantmečio II puse – II tūkstantmečio pradžia.

## Šaltiniai

## Nuorodos
*
Kazimieras Gaižutis

**Kazimieras Gaižutis** (g. 1940 m. kovo 4 d. Kaune) – lietuvių kilmės JAV kino filmų ir TV serialų aktorius.

## Biografija

Gimė 1940 m. kovo 4 d. Kaune. Po II pasaulinio karo su tėvais emigravo į JAV. Aktoriaus karjerą *Kaz Garas* vardu pradėjo 1967 metais. Labiausiai išgarsėjo detektyviniame seriale Strange Report. 1970 m. nutraukus serialą vaidino įvairiuose mažo biudžeto filmuose, iš kurių septyniuose atliko šerifo vaidmenį. 

## Filmografija
* *The Last Safari* (1967)
* *Hawaii Five-O* (1968)
* *Love Is a Funny Thing* (1969)
* *Strange Report* (1969–70)
* *The Sheriff* (1971)
* *The City* (1971)
* *Ben* (1972)
* *Wonder Woman* (1974)
* *Half a House* (1975)
* *Last Hours Before Morning* (1975)
* *Murder in Peyton Place* (1977)
* *Massarati and the Brain* (1982)
* *Final Mission* (1984)
* *Naked Vengeance* (1985)
* *The Devastator* (1986)
* *Cameo by Night* (1987)
* *Fast Gun* (1988)
* *Death Falls* (1991)
* *The November Men* (1993)
* *Puppet Master 5: The Final Chapter* (1994)
* *Piranha* (1995)
* *Dazzle* (1995)
* *Humanoids From the Deep* (1996)
* *Switched at Birth* (1999)
* *The Skin Horse* (2003)
* *Mean Creek* (2004)

## Nuorodos

* Profilis www.imdb.com
Lilian Sukis

**Lilian Sukis** (g. 1939 m. birželio 29 d. Kaune) – lietuvių kilmės Kanados ir Vokietijos operos dainininkė, aktorė.

## Biografija

Gimė 1939 m. birželio 29 d. Kaune. Po II pasaulinio karo su mama emigravo į Kanadą. Baigusi muzikos mokslus Toronto universitete ir McMaster universitetą karjerą operoje pradėjo 1964 metais. Dainavo įvairiuose Kanados ir JAV operos teatruose, operinės muzikos festivaliuose. 1969 m. grįžo į Europą, kur apie 20 metų dainavo Bavarijos operoje, taip pat įvairiuose kituose Vokietijos operos teatruose. 1972 m. vaidino filme *Der Graf von Luxemburg*.

## Nuorodos

* Biografija (ang.) 
* Profilis www.imdb.com